Public procurement notice: Modification Of A Contract/Concession During Its Term
Published: 2022-12-16
Buyer: Győri Egyházmegye
Country: HU
Contract type: Works
Procedure: Open procedure
CPV classification: 45210000: Building construction work

Technical requirements: I. ÜTEM: Óvoda, gimnázium és átkötőfolyosó teljes kiépítése. Átkötőfolyosó általános iskolai részben a minimálisan szükséges munkákkal (letámasztás a konyhai területen ill. érkező előtér kiépítése I. emeleten tűzszakasz határig), valamint utcai közművek kiépítése, általános iskola udvarán kapubehajtó és felvonulási terület kialakítása.
II. ÜTEM: Általános iskola belső kialakítása és tetőfelújítás Bástya utcai szárnyban (tűzszakasz határig), általános iskolai udvari közművek kiépítése
OPCIÓS MENNYISÉG - Általános iskola belső kialakítása és tetőfelújítás Apáca utcai szárny (tűzszakasz határtól), udvari bővítmény teljes kiépítése, udvar kiépítése, valamint Általános iskola külső homlokzatának felújítása (Bástya utca, Újkapu utca, Apáca utca, belső oldali homlokzatok meglévő épületrészeken) (III. ÜTEM)
Az Opciós mennyiség a műszaki dokumentációban, valamint árazatlan költségvetésben kerülnek részletesen elhatárolásra. Az Opciós mennyiségre is kötelező az ajánlattétel.
Az Opciós mennyiség esetében az ajánlatkérő fenntartja a jogot, hogy az opció lehívásával az Opciós mennyiség tekintetében a szerződéskötéskor, vagy a szerződéskötést követő 590 nap során bármikor éljen, és hogy csak részben, illetve részletekben vegye igénybe, illetve adott esetben egyáltalán nem köteles lehívni az Opciós mennyiséget.
Az érintett épületek nem műemlékek, ugyanakkor műemléki környezetben, illetve kiemelten védett régészeti lelőhely területén találhatóak.
Az ajánlatkérő nem biztosítja a részajánlattétel lehetőségét tekintettel arra, hogy több kivitelező felvonulása fizikailag nem megvalósítható az e célból ténylegesen rendelkezésre bocsátható terület rendkívül szűkös mértékére figyelemmel. Emellett a kivitelezési munkákkal érintett épületek tekintetében hasonlóak az ellátandó feladatok, melyre figyelemmel várhatóan alacsonyabb fajlagos anyagbeszerzési és anyagszállítási, illetve organizációs költségek merülnek fel annál, mintha az ajánlatkérő biztosítaná a részajánlattétel lehetőségét. A részajánlattétel lehetőségének kizárását indokolja az is, hogy az egyes épületek kapcsán esetlegesen felmerülő garanciális igényeket egy kivitelezővel szemben lényegesen egyszerűbb érvényesíteni. Erre tekintettel a részajánlattétel lehetőségének biztosítása ésszerűtlen lenne.
I. ÜTEM: Óvoda, gimnázium és átkötőfolyosó teljes kiépítése. Átkötőfolyosó általános iskolai részben a minimálisan szükséges munkákkal (letámasztás a konyhai területen ill. érkező előtér kiépítése I. emeleten tűzszakasz határig), valamint utcai közművek kiépítése, általános iskola udvarán kapubehajtó és felvonulási terület kialakítása.
A szerződésmódosítás keretében az I. Ütem két "alütemre" került megbontásra a módosított építési engedélyre is figyelemmel a következők szerint: I.a. ütem: Gimnázium meglévő épületének felújítása; I.b. ütem: Óvoda, gimnázium új épülete és átkötőfolyosó teljes kiépítése. Átkötőfolyosó általános iskolai részben a minimálisan szükséges munkákkal (letámasztás a konyhai területen ill. érkező előtér kiépítése I. emeleten tűzszakasz határig), valamint utcai közművek kiépítése, általános iskola udvarán kapubehajtó és felvonulási terület kialakítása.
II. ÜTEM: Általános iskola belső kialakítása és tetőfelújítás Bástya utcai szárnyban (tűzszakasz határig), általános iskolai udvari közművek kiépítése
OPCIÓS MENNYISÉG - Általános iskola belső kialakítása és tetőfelújítás Apáca utcai szárny (tűzszakasz határtól), udvari bővítmény teljes kiépítése, udvar kiépítése, valamint Általános iskola külső homlokzatának felújítása (Bástya utca, Újkapu utca, Apáca utca, belső oldali homlokzatok meglévő épületrészeken) (III. ÜTEM)
A munkaterület átadását követően a terv szerint megkezdődtek a munkálatok, ennek során először a kivitelezési szerződés szerinti Alapmennyiség részét képező I. ütem műszaki tartalma került volna megvalósításra. Ez tartalmazta az óvoda, gimnázium és átkötő folyosó teljes kiépítését, az általános iskolai részben a minimálisan szükséges munkákkal (letámasztás a konyhai területen ill. érkező előtér kiépítése I. emeleten tűzszakasz határig), valamint utcai közművek kiépítését, általános iskola udvarán kapubehajtó és felvonulási terület kialakítását. A kivitelezés megkezdését követően 2021. március 25-én a Megrendelő a kivitelezési szerződés szerinti Opciós mennyiség (III. ütem) - melynek értéke nettó 1 019 895 527,-Ft volt - tekintetében a megrendelés, lehívás jogával élt, mely tekintetében a munkaterület átadására a Felek közös megegyezése alapján, a 2021-es tanév zárását követően került volna sor.
Az I. ütem tekintetében 2021. április elején megkezdődtek a földmunkák, melynek keretében a régészeti felügyelet során olyan történeti értékű régészeti elemek kerültek elő, amelyek a rendeletek szerint további régészeti eljárást vonnak maguk után. Ehhez az Örökségvédelmi Hatóságnak a zárójelentés beküldésre került, minek okán további régészeti próbafeltárások és tényleges régészeti feltárás is szükségessé vált. Az érintett területen a munkavégzés határozatlan időre felfüggesztésre került a további régészeti feltárások okán. A régészeti tevékenység az előzetesen kalkulált időtartamot jóval meghaladta, lezárására közel 19 hónapot követően, 2022. november 15-én csak került sor. A feltárt régészeti leletek jelentősége miatt a Győr-Moson-Sopron Megyei Kormányhivatal Győri Járási Hivatal Hatósági Főosztály Építésügyi- és Örökségvédelmi Osztálya az előkerült régészeti értékek teljes bontásához nem járul hozzá, így a tervezett terepszint alatti épületrészek, valamint technológiai megoldások áttervezése vált szükségessé a feltért régészeti leletek megóvása érdekében. Az áttervezés során figyelembe kellett venni a megmaradó régészeti elemek roncsolásmentes megőrzését, ugyanakkor a nevelési, oktatási intézményekre vonatkozó, kötelezően betartandó műszaki előírásokat (pl. helyiségek mérete, darabszáma, egymáshoz viszonyított elhelyezkedése, stb.) is. Az áttervezést követően, a módosított építési engedély kiadása közben a jelen építési beruházás országosan kiemelt beruházási státuszba került, ezért a hatósági egyeztetéseket helyi szint helyett megyei szinten újra le kellett folytatni. Ennek okán a módosított építési engedély 2022. június 2-án került kiadásra. Az építés felfüggesztése miatt az projekt ütemezésének és műszaki tartalmának egyes részeinek áttervezése vált szükségessé, melyre csak a régészeti feltárás befejezése után kerülhetett sor. Az új ütemezés és módosított műszaki tartalom az elfogadott, módosított építési engedély tartalmához került igazításra. Erre tekintettel Kivitelező szerződésmódosítási kérelemmel fordult Megrendelőhöz, melyben kérte a kivitelezési szerződés módosítását a régészeti feltárások és az amiatt szükségesség vált áttervezési és engedélyeztetési eljárások eredményeként bekövetkezett műszaki tartalomváltozás és az egyes ütemekhez kapcsolódó teljesítési határidők tekintetében, illetve kérte továbbá a vállalkozói díj és fizetési ütemezés módosítását.
Emellett a régészeti eljárás és az amiatt szükségesség vált áttervezési és engedélyeztetési eljárások időtartama alatt a Kivitelező akadályoztatva volt a kivitelezési szerződés szerinti munkák teljesítésében, melyre figyelemmel a kivitelezési szerződés szerinti Alapmennyiség részét képező II. ütem és az Opciós mennyiség (III. ütem) kivitelezése sem tudott az eredetileg tervezettek szerint megkezdődni, illetve haladni. Ugyanakkor az építőipari piacon a szerződéskötés, illetve az Opciós mennyiség lehívása óta az anyagárak és egyéb kivitelezési költségek tekintetében - elsősorban a szerződéskötést követően kitört ukrajnai háború miatt - bekövetkezett, a rendes piaci kockázatot rendkívül jelentős mértékben meghaladó és előre nem látható árrobbanás következett be, melyre figyelemmel Kivitelező a kivitelezési szerződés szerinti Alapmennyiség II. üteme, illetve az Opciós mennyiség (III. ütem) tekintetében is többletköltség igénnyel fordult Megrendelőhöz.
A Megrendelő úgy ítélte meg, hogy a VII.2.1. pontban kifejtettekre is figyelemmel a kivitelezési szerződés módosítása indokolt, figyelemmel arra is, hogy a kivitelezési szerződés fentiek szerinti módosítása a Kbt. 141. § (4) bekezdésének c) pontja alapján jogszerű, tekintettel arra, hogy a módosításra - így különösen az egyes ütemek műszaki tartalmának, a kapcsolódó teljesítési határidők, továbbá a vállalkozói díj és a fizetési ütemezés módosítására - a szerződéskötéskor megfelelő gondosság mellett sem előre látható ok miatt kerül sor. Nem volt ugyanis előre látható, hogy a régészeti felügyelet során olyan történeti értékű régészeti elemek kerülnek elő, melyek miatti a jelzett hosszúságú régészeti eljárás (mely idő alatt a munkavégzés nem tudott az előre tervezett ütem szerint haladni), illetve a régészeti leletek megóvása érdekében a műszaki tartalom és az ütemezés áttervezése, továbbá újabb engedélyeztetési eljárás lefolytatása válik szükségessé, és emellett időközben az építőipari piacon a rendes piaci kockázatot meghaladó mértékű árrobbanás következik be és erre tekintettel a műszaki tartalomváltozás és az árrobbanás miatt - többek között - a vállalkozói díj módosítása is szükségessé válik a beruházás megvalósíthatósága érdekében. Emellett a vállalkozói díj jelen módosítás szerinti növekedése (nettó 1 181 102 362,-Ft) nem haladja meg az eredeti vállalkozói díj (mely a korábban lehívott Opciós mennyiség nélkül nettó 2 530 022 696,- Ft, míg a korábban lehívott Opciós mennyiséggel együtt nettó 3 549 918 223,-Ft) 50 %-át és a műszaki tartalomváltozás nem olyan mértékű, mely a kivitelezési szerződés általános jellegét megváltoztatná, tekintettel arra is, hogy továbbra is Prohászka Ottokár Orsolyita Gimnázium, Általános Iskola és Óvoda felújításához kapcsolódó kivitelezési munkák képezik a szerződés tárgyát.


Winner: Dreiszker és Társai Korlátolt Felelősségű Társaság